เรื่องร้องเรียน: รถขยะไม่เก็บขยะ และได้ทำการเจาะถุงขยะ พอถามว่าทำไมไม่เก็บขยะ พนักงานบอกว่าเป็นเศษใบไม้กิ่งไม้จะไม่เก็บ
การดำเนินการของเจ้าหน้าที่: จัดเก็บเรียบร้อยครับ
ความเห็นของผู้แจ้ง: เจ้าหน้าที่ควรใช้ถ้อยคำที่สุภาพและปฎิบัติหน้าที่อย่างซื่อสัตย์ ไม่เลือกปฏิบัติและเลือกเก็บขยะแบบนี้ เพราะเจอเหตุการณ์แบบนี้มาหลายครั้งแล้ว ที่เจ้าหน้าที่ปฎิเสธขยะ ทั้งๆที่อยู่ในความรับผิดชอบของหน้าที่ตนเอง โดยทุกครั้งที่เจ้าหน้าที่ทำแบบนี้ คือ เลือกเก็บขยะ ถือเป็นการกระทำที่ไม่เหมาะสม โดยหากมีการให้สตางค์เพิ่ม เจ้าหน้าที่จะเก็บให้ด้วยความเต็มใจ ดิฉันมองว่าหากให้เงินแบบนี้ถือเป็นเรื่องที่ไม่เหมาะสม และเจ้าหน้าที่จะเลือกปฏิบัติอยู่ร่ำไป ซึ่งเป็นพฤติกรรมที่ไม่ควรกระทำ การใช้วาจาและท่าทางที่ไม่เหมาะสมก็เช่นกัน หากไม่แจ้งเรื่องร้องเรียนเข้าไปหาทางหน่วยงาน เจ้าหน้าที่เก็บขยะก็จะเลือกเก็บขยะอยู่แบบนี้ และแบบนี้ก็จะเกิดปัญหาต่อไป โดยหากเจ้าหน้าที่ไม่ทำการเก็บขยะ กรุงเทพก็จะเจอปัญหากับขยะตามคูคลอง ตามท้องถนน ตามสถานที่ต่างๆ เพราะประชาชนส่วนใหญ่ไม่รู้ว่าจะจัดการกับขยะของตนยังไง แต่ดิฉันไม่ทำอย่างนั้นแน่นอนเพราะดิฉันคิดว่านั่นจะสร้างปัญหาต่อเนื่องไป เราจะต้องสร้างบรรทัดฐานที่ดี เก็บขยะและทิ้งขยะให้เป็นที่ ที่สำคัญเจ้าหน้าที่ต้องไม่ละเลยการปฎิบัติหน้าที่ ไม่คอยคิดแต่ว่าต้องให้ประชาชนให้เงินเพิ่มถึงจะเก็บขยะไปอย่างเต็มใจ และเจ้าหน้าที่ไม่ควรโยนถังขยะของประชาชนแบบนี้เพราะถังขยะก็ถือเป็นทรัพย์สินของประชาชน ทุกครั้งที่เจ้าหน้าที่มาเก็บขยะก็จะโยนถังขยะจนถังขยะแตกเสียหาย เจ้าหน้าที่ควรถือไปทิ้งและถือนำกลับมาวางไม่ใช่โยน ขอบพระคุณทีมงานช่องทางนี้ที่จัดการปัญหานี้ ดิฉันให้คะแนน 5 ดาวกับทีมงานช่องทางนี้ ไม่ได้ให้คะแนนพนักงานเก็บขยะ หากให้คะแนนพนักงานเก็บขยะ ดิฉันขอไม่ให้ดาว เพราะเจอปัญหาแบบนี้มาหลายครั้ง จนมาถึงครั้งนี้ที่ดิฉันไม่สามารถแบกรับกับการกระทำของเจ้าหน้าเก็บขยะได้อีก ดิฉันขอให้ทางหน่วยงานทำการลงโทษกับพนักงานเก็บขยะชุดนี้ เพื่อเป็นเยี่ยงอย่างแก่พนักงานท่านอื่นๆว่าจะต้องไม่เลือกปฎิบัติไม่เลือกเก็บขยะและรับเงินกับประชาชนเพิ่ม ดิฉันถือว่าการกระทำแบบนี้เป็นการกระทำที่ไม่เหมาะสมและจะทำให้หน่วยงานต้นสังกัดเสื่อมเสีย และที่สำคัญหากพนักงานเก็บขยะไม่เก็บขยะอยู่แบบนี้ก็จะนำไปสู่ปัญหาขยะตามมาค่ะ อยากให้ทางทีมงานทางช่องทางนี้ติดตามพฤติกรรมเจ้าหน้าที่เก็บขยะกลุ่มนี้ต่อไปนะคะ ขอบพระคุณอย่างสูง
พื้นที่: แขวงบางชัน เขตคลองสามวา กรุงเทพมหานคร